
Izglītības iestāžu pamatizglītības programmu ar augstākiem sasniedzamajiem rezultātiem kultūras un pašizpausmes jomā (mūzikā) 
solistu – instrumentālistu un instrumentālo ansambļu festivāls - konkurss
“Ziemassvētki skan”
NOLIKUMS
MĒRĶIS
Aktīvā muzicēšanas procesā sekmēt pamatizglītības programmu ar augstākiem sasniedzamajiem rezultātiem mūzikā skolēnu instrumentu spēles prasmju attīstību un pašizpausmes mākslā pratību.
UZDEVUMI
1. Veicināt sadarbību un pieredzes apmaiņu dažādu instrumentu grupu skolēnu un skolotāju starpā, popularizējot un attīstot instrumentālās mūzikas žanru, muzicējot solo un dažādu sastāvu ansambļos.
1. Profesionāli novērtēt izglītības iestāžu ar augstākiem plānotajiem rezultātiem mūzikā skolēnu instrumentu spēles prasmes, muzicēšanas iemaņas solo un ansamblī.
ORGANIZATORI
Tukuma Raiņa Valsts ģimnāzija sadarbībā ar Latvijas izglītības iestādēm ar pamatizglītības programmām ar augstākiem sasniedzamajiem rezultātiem mūzikā.
DALĪBNIEKI
Izglītības iestāžu ar augstākiem sasniedzamajiem rezultātiem mūzikā solisti ‑ instrumentālisti, instrumentālie ansambļi četrās vecuma grupās:
· 1.-3.klase;
· 4.-6.klase;
· 7.-9.klase;
· 10.-12.klase.
Festivālā - konkursā pieļaujams akustisks izpildījums, akustisks izpildījums ar fonogrammu pavadījumā un izpildījums uz elektroniskajiem mūzikas instrumentiem.
Dalībnieka personas datu aizsardzības nosacījumi 
Dalībnieki var tikt fotografēti vai filmēti, un fotogrāfijas un audiovizuālais materiāls var tikt publiskots ar mērķi popularizēt bērnu un jauniešu radošās un mākslinieciskās aktivitātes un atspoguļot to norises sabiedrības interesēs un kultūrvēsturisko liecību saglabāšanā. Dalībnieka pedagoga pienākums ir informēt pilngadīgu dalībnieku un nepilngadīga dalībnieka vecāku vai aizbildni  un saņemt rakstisku piekrišanu par to, ka dalībnieks var tikt fiksēts audio, audiovizuālā un fotogrāfiju veidā un viņa personas dati var tikt apstrādāti.
NORISE
Festivāls - konkurss notiek klātienē 2026. gada 4. decembrī Tukuma Raiņa Valsts ģimnāzijā (J.Raiņa iela 3, Tukums, Tukuma novads, LV – 3101)
Festivālā - konkursā no katras mācību iestādes drīkst piedalīties 3 muzikālie sastāvi katrā vecuma grupā.
PIETEIKŠANĀS
Festivāla - konkursa pieteikuma anketu (pielikums Nr.1) iesūtīt līdz 2026.gada 27.novembrim, nosūtot to uz e‑pastu: sanita.apine@tukums.lv
REPERTUĀRS
Katrs festivāla - konkurs dalībnieks (solo vai ansamblis) izpilda vienu skaņdarbu Ziemassvētku noskaņās (maksimālais uzstāšanās laiks 3 min).
VĒRTĒJUMS UN APBALVOŠANA
Festivāla - konkursa dalībniekus vērtē profesionāla vērtēšanas komisija (aicināsim žūrijā vienu pārstāvi no katras iesaistītās skolas).
Priekšnesumi tiks vērtēti 50 punktu sistēmā, piešķirot A, I, II vai III pakāpi, kā arī īpašas veicināšanas balvas: 
• A pakāpes diploms 45 – 50 punkti 
• I pakāpes diploms – 40 - 44 punkti; 
• II pakāpes diploms – 35 – 39 punkti; 
• III pakāpes diploms – 30 – 34 punkti; 
• Atzinība par piedalīšanos konkursā – līdz 29 punktiem; 
• Veicināšanas balvas par tehniski augstvērtīgāko izpildījumu un tematiski veiksmīgāko priekšnesumu. 

FINANSĒJUMS

Dalībnieku piedalīšanās festivālā - konkursā ir bez maksas.  Žūrija saņems Pateicības rakstu par dalību žūrijā.
FESTIVĀLA - KONKURSA KOORDINATORS
Tukuma Raiņa Valsts ģimnāzija, direktora vietniece mūzikas jomā Sanita Apine, tālr. 29297137; e‑pasts: sanita.apine@tukums.lv 


Pielikums Nr.1
PIETEIKUMA ANKETA
Izglītības iestāžu pamatizglītības programmu ar augstākiem sasniedzamajiem rezultātiem kultūras un pašizpausmes jomā (mūzikā)
 solistu – instrumentālistu un instrumentālo ansambļu festivālam – konkursam
“Ziemassvētki skan”
	Pilsēta
	

	Izglītības iestāde
	

	Pedagogs/i (Vārds, Uzvārds)
	

	Dalībnieka/ u (Vārds, Uzvārds)
	

	Vecuma grupa (1.-3.;4. 6;
7. -9.;10.-12.)
	

	Solo (norādīt instrumentu)
Ansambļa sastāvs (norādīt instrumentus)
	

	Skaņdarba nosaukums, autors, (arr.) hronometrāža
	

	Pedagoga tālrunis, e pasts

